钦定古今图书集成/明伦汇编/氏族典/第364卷 > 《廖用贤尚友录》 > 阴应梦
## 钦定古今图书集成/明伦汇编/氏族典/第364卷 > 《廖用贤尚友录》 > 阴应梦

按《奉新县志》：“应梦，字谦甫，号竹野，母费氏，梦麒麟而
孕，故名应梦。举淳祐庚戌进士，因权幸专政，不仕。子
六人：幼迈、幼选、幼迪、幼达、幼适、幼遇。幼达、幼遇俱七
岁中九经童科，幼迪九岁中九经童科进士，未仕。幼
遇有著书立言之志，应梦授以凡例。居聚德楼三十
年，乃著《韵府群玉》行于世。”